આ પહેલાં એના પ્રોડ્યૂસર્સ પ્રેરણા અરોરા અને ભૂષણ કુમાર વચ્ચેના વિવાદના કારણે એ સમાચારોમાં ખૂબ રહી હતી. હવે આ ફિલ્મ ટ્રેક પર છે. ગયા અઠવાડિયામાં આ ફિલ્મની ટીમ એક સોંગના શૂટિંગ માટે મુંબઈના એક સ્ટૂડિયોમાં મળી હતી. શરૂઆતમાં બધું પ્લાનિંગ મુજબ રહ્યું હતું. બાદમાં ઐશ્વર્યાને એ સોંગના લિરિક્સ નહોતા ગમ્યા. એટલે એને રિપ્લેસ કરી દેવામાં આવ્યા હતા. એના સિવાય બીજી એક વાત પણ બની હતી કે જેનાથી આ બોલિવૂડ ડિવા અકળાઈ ગઈ હતી. એ બાબત હતી આ ફિલ્મ માટે એશને આપવામાં આવેલી ફી. એક સોર્સે જણાવ્યું હતું કે, ‘આ ફિલ્મ સાઇન કરતી વખતે ઐશ્વર્યા રાય બચ્ચનને જણાવવામાં આવ્યું હતું કે, આ ફિલ્મના એક્ટર્સમાંથી સૌથી વધુ ફી તેને જ મળશે. સ્વાભાવિક રીતે તે ખૂબ ખુશ થઈ હતી. જોકે, આ ફિલ્મ માટે અનિલ કપૂર અને રાજકુમાર રાવને કેટલી ફી આપવામાં આવી છે એની ગયા અઠવાડિયામાં તેને જાણ થતાં તે અકળાઈ ગઈ હતી.